Crux Nestoriana
Crux Nestoriana, cum Ecclesia Orientis Assyriana a Syria ad Sinam consociata, in cruce consistebat cruci Melitensi (cruci Sancti Ioannis) simili, tribus punctis iuxtra transtrum sinistrum, tribus punctis iuxtra dextrum, binis iuxta partem superiorem, unoque in parte inferiori. Hi puncta novem ordines ministerii intra ecclesiam repraesentant. Inter bina puncta iuxta partem superiorem est corona tribus dentibus praedita, Trinitatem repraesentans. Hae cruces in arte Assyriana Christiana, plerumque in sepulcris in Sinis antiquis inventis, aliquando simpliciores fiunt, et super florem Nelumbonis nuciferae vel nubem adumbratam depinguntur. Columba, signum Spiritus Sancti, super partem superiorem saepe invenitur.